Imtella' April 2, 2021 - Aġġornata 2 Ta' April, 2021 12:38pm L-awtoritajiet Amerikani responsabbli mill-fruntieri tal-pajjiż ħarġu fil-pubbliku vidjow li fih jidhru żewġt itfal imqabbża l-ħajt li jifred l-Istati Uniti mal-Messiku. Fil-filmat miġbud bil-lejl tidher persuna tixxabbat mal-ħajt għoli 14-il pied imbagħad titfa' lit-tfal fid-deżert ta' New Mexico u tħallihom għal rashom. Waqt li t-tfal baqgħu ħdejn il-ħajt, il-persuna tidher titlaq tiġri minn fuq il-post flimkien ma' oħra. It-tfal, it-tnejn bniet, għandhom tliet snin u ħames snin. Huma ġew miġbura mill-uffiċjali tal-fruntiera u ttieħdu l-isptar biex jiġu eżaminati.